साबरमती से वाराणसी के घाट ले लो या फिर देश का कोई भी कोना,हर जगह मोदी से अपेक्षा की जा रही है। सच भी है कि देश की आजादी के बाद जिस स्वराज की कल्पना महात्मा गांधी आदि ने की थी,उसे लेकर सवाल खड़े करते हुए मोदी ने सही मायने में अब स्वराज लाने की बात कही है। कांग्रेस ने 60 साल में क्या किया,यह बीते कल की बात है,लेकिन अब बात यह है कि मोदी अपने सपने की सोच लेकर देश को क्या नया देंगे,जिससे हर हर मोदी,घर घर मोदी की सार्थकता साबित हो सकें,अन्यथा तो देश के लोकतंत्र में नेताओं के थौथले वादों के भ्रमजाल में फंसकर जिस तरह से देश की आवाम पिसती आई है आगे भी वहीं होगा,लेकिन फर्क इतना होगा कि जिस तरह आज कांग्रेस को जनादेश के बल पर अश्क से फर्श का सामना करना पड़ा है वहीं मोदी को करना पड़े। आज मोदी के सामने सबसे बड़ी चुनौती यह है कि सरकार की चाकरी में लगी ब्यूरोकेसी वहीं है जो कांग्रेस के साथ थी,महज जनादेश के साथ उसके स्वर बदले है,लेकिन जिन मुद्दो को लेकर मोदी ने चुनाव लड़ा,उसके लिए ब्यूरोकेसी भी उतनी ही जिम्मेदार है,जितना निर्वाचित सरकार। अब ऐसे में मोदी किस तरह देश को नए आयाम देते है, या फिर सिस्टम का हिस्सा बन कर रह जाते हैं। कुल मिलाकर मोदी नेे जिस तरह से देश में जनादेश पलटने में महारत हासिल की है,उसी तरह की सफलता ब्यूरोकेसी के बीच मिल गई तो बात बन सकती है,देश ही नहीं बल्कि भारत को लेकर दुनियाभर में सिस्टम बदल सकता है।